作者：刘克庄
词牌/韵律：贺新郎

paragraphs: 妾出於微贱。
小年时、朱弦弹绝，玉笙吹遍。
粗识国风关雎乱，羞学流莺百啭。
总不涉、闺情春怨。
谁向西邻公子说，要珠鞍、迎入梨花院。
身未动，意先懒。
主家十二楼连苑。
那人人、靓妆按曲，绣帘初卷。
道是华堂箫管唱，笑杀鸡坊拍衮。
回首望、侯门天远。
我有平生离鸾操，颇哀而不愠微而婉。
聊一奏，更三叹。